b'\n_START_ARTICLE_\nS\xc5\xabd\xc4\x97n\xc5\xb3 II kapinynas\n_START_SECTION_\nKapinynas\n_START_PARAGRAPH_\n\xc4\xaerengtas \xc5\xa0ventosios sl\xc4\x97nio rytiniame pakra\xc5\xa1tyje st\xc5\xabksan\xc4\x8dioje pakilumoje, apaugusioje ber\xc5\xbeais._NEWLINE_Teritorijos plotas \xe2\x80\x93 900 m\xc2\xb2._NEWLINE_2004 m. \xc4\xaf ra\xc5\xa1ytas \xc4\xaf kult\xc5\xabros vertybi\xc5\xb3 registro archeologini\xc5\xb3 viet\xc5\xb3 s\xc4\x85ra\xc5\xa1\xc4\x85, 2005 m. pripa\xc5\xbeintas valstyb\xc4\x97s saugoma kult\xc5\xabros vertybe._NEWLINE_\xc4\xae vakarus ir \xc5\xa1iaur\xc4\x97s vakarus yra S\xc5\xabd\xc4\x97n\xc5\xb3 pilkapynas, o 0,36 km \xc4\xaf pietvakarius \xe2\x80\x93 S\xc5\xabd\xc4\x97n\xc5\xb3 I kapinynas.\n_START_SECTION_\nTyrimai\n_START_PARAGRAPH_\n1976 m. i\xc5\xa1ai\xc5\xa1kino, o 1984\xe2\x80\x931985 m. tyrin\xc4\x97jo Ignas Jablonskis. 1992 m. \xc5\xbevalg\xc4\x97 Lietuvos kult\xc5\xabros paveldo mokslinis centras (ekspedicijos vadovas Vilnius Mork\xc5\xabnas)._NEWLINE_I\xc5\xa1tirtas 381 m\xc2\xb2 plotas, aptikti 23 kapai su akmen\xc5\xb3 vainikais. Mirusieji laidoti nesudeginti, skobtiniuose karstuose, su \xc4\xafkap\xc4\x97mis. I\xc5\xa1 viso surinktas 61 dirbinys: 25 gintaro karoliai, 6 \xc5\xbealvarin\xc4\x97s apyrank\xc4\x97s, 5 smeigtukai, 4 seg\xc4\x97s, 4 smiltainio verpstukai, 3 miniati\xc5\xabrinius lipdyto molio puodelius ir kt. Dalis kap\xc5\xb3 buv\xc4\x99 pa\xc5\xbeym\xc4\x97ti: ties 9 kapais vir\xc5\xa1 \xc5\xbeem\xc4\x97s ky\xc5\xa1ojo akmenys, kuri\xc5\xb3 dalis stov\xc4\x97jo ant grindin\xc4\x97li\xc5\xb3, o prie vieno kapo buv\xc4\x99s pastatytas medinis stulpas, apjuostas 8 ma\xc5\xbe\xc5\xb3 akmen\xc5\xb3._NEWLINE_Kapinynas datuojamas V a. \xe2\x80\x93 VI a. pirm\xc4\x85ja puse.'